Reiseplan

**Reiseplan** (eng. *flight plan*) er en beskrivelse av en planlagt flyging. Reiseplanen skal leveres til lufttrafikktjenesten, som i Norge driftes av Avinor.

## Hensikt
En reiseplan leveres når fartøysjefen på luftfartøyet ønsker søk -og redningstjeneste og ved kryssing av landegrenser. AIP Norge sier også at flyging i havområdene under Bodø sitt ansvarsområde og i Øst-Finnmark krever reiseplan.

Reiseplan er ikke nødvendig dersom flygingen ikke faller inn under punktene ovenfor.

## Reiseplanskjema
For å få med alle viktige punkter i en reiseplan kan man benytte et reiseplanskjema.

## Levering av reiseplan
En reiseplan leveres av fartøysjef på angjeldene luftfartøy eller av flyselskapet som opererer flygingen. Alle lufttrafikktjenesteenheter i Norge kan motta reiseplaner samt AIS/NOTAM-kontoret ved Oslo lufthavn, Gardermoen. Det er også mulig å bruke internett for utfylling og levering på Internet Pilot Planning Centre.

En reiseplan må leveres 60 minutter før planlagt avgangstid. Ved VFR-flyginger kan man levere 30 minutter før dersom hele flygingen skal foregå innen Norge.

## Distribusjon

## Innhold
En reiseplan inneholder opplysninger om den planlagte flygningen. Viktige punkter er, men ikke begrenset til:

### Luftfartøyets kjennetegn

Luftfartøyets kjennetegn er dets kallesignal som skal benyttes under flygingen. Alternativer som kan brukes er:

# Luftfartøyets *registrering* (for eksempel *LNABC* eller *N1556*)
# Flyselskapets *[[ICAO flyselskapskode|ICAO]]-betegnelse* etterfulgt av et *rutenummer* (for eksempel *WIF123*)
# Kjennetegn bestemt av *militære myndigheter*

### Flygeregler

Angir hvilke flygeregler som skal benyttes under flygingen. Alternativer er:

# *[[IFR|Intstrumentflygeregler (IFR)]]*
# *[[VFR|Visuelle flygeregler (VFR)]]*
# IFR *først* etterfulgt av VFR senere i flygingen
# VFR *først* etterfulgt av IFR sener i flygingen

### Flytype
Flytype skal samsvare med ICAOs *typebenevnelse* på angjeldende luftfartøy.

* Eksempler:
** Cessna 172 = *C172*
** Airbus 340  = *A340*
** Boeing 737-800 = *B738*

### Utstyr

Utstyr er radiokommunikasjons- og navigasjonsutstyr som luftfartøyet har ombord.

### Avgangsplass- og tid

Avgangsplass er stedet som luftfartøyet tar av ifra eller det punktet hvor reiseplanen skal åpnes (les:aktiveres) under flyging. Dersom luftfartøyet tar av fra en flyplass skal ICAOs flyplasskode benyttes. Hvis avgangsplass ikke er en flyplass (grusbane, vann, åker etc) eller hvis luftfartøyet allerede er i luften benyttes bokstavkoden *ZZZZ*. Avgangsplass/punkt skrives i klartekst under *[[#Andre opplysninger|Andre opplysninger]]*.

Avgangstid er tidspunktet for avgang og tiden hvor reiseplanen åpnes hos mottakerne av reiseplanen. Tiden skal skrives i UTC.

### Marsjhastighet

Marsjhastighet er luftfartøyets faktiske hastighet i forhold til omkringliggende luft under *hele* eller *en del* av flygingen. Her kan kilometer per time, knop eller Mach-nummer benyttes.

### Marsjhøyde

Marsjhøyde er den planlagte høyden som luftfartøyet vil benytte i *hele* eller *en del* av flygingen. I Norge kan høyden kan skrives på flere måter:

* For IFR- og VFR-flyginger:
# Flygenivå
# Antall fot uttrykt ved QNH

* For ikke-kontrollerte VFR-flyginger:
# Kun ordet *VFR*

### Flygerute

Planlagt flygerute beskrives ved å bruke én eller flere av følgende:

* ATS-ruter
* Navigasjonshjelpemidler
* Flyplass
* Posisjon definert av lengdegrader og breddegrader
* Geografiske steder
* Landemerker
* Andre punkter som vurderes som viktige eller relevante av fartøysjef

Her skrives også eventuelle høyde- og/eller hastighetsforandringer og hvor disse trer i kraft. I de segmentene hvor flygingen ikke skjer langs angitte ATS-ruter bør det ikke være mer enn 30 minutters flytid mellom hvert punkt.

### Destinasjonsplass

Destinasjonsplassen er stedet hvor luftfartøyet lander *sist* eller det punktet hvor fartøysjefen vil avslutte reiseplanen. Når en slik melding mottas av lufttrafikktjenesten, er reiseplanen lukket. Lufttrafikktjenesten er ansvarlig for å igangsette en søk- og redningsaksjon dersom flytiden er oversteget med 30 minutter og ingen kontakt er opprettet med luftfartøyet.

Oppføring av destinasjonsplass skal skje på samme måte som Avgangsplass. Hvis destinasjonsplassen ikke er en flyplass skal det under *[[#Andre opplysninger|Andre opplysninger]]* føres opp hvilken lufttrafikktjenesteenhet som er ansvarlig for lukking av reiseplanen

### Flytid

Flytiden skal skrives i timer og minutter.
For VFR flygninger er flytid: Tid fra avgang til man er overhead destinasjonen.
For IFR flygninger er flytid: Tid fra avgang til man når planlagte IAF (initial approach fix).

### Andre opplysninger

Andre opplysninger inneholder informasjon om blant annet:

* informasjon som ikke dekkes av punktene ovenfor
* forhold ved luftfartøyet eller flygingen som er viktige for lufttrafikktjenesten
* flyselskap som opererer flygingen
* avgangs- og/eller landingsplass dersom den/disse ikke er en flyplass
* registreringsbokstaver

Dersom ingen informasjon er nødvendig eller tilgjengelig skrives tallet *0*.

### Tilleggsinformasjon

Distribuering av tilleggsinformasjonen er ikke nødvendig, men beholdes hos lufttrafikktjenesteenheten som mottar reiseplanen.

#### Aksjonstid

Aksjonstiden forteller hvor lenge luftfartøyet kan fly før drivstoffet er brukt opp. Tiden føres opp i timer og minutter.

#### Personer ombord

Antall personer ombord inkludert flybesetningen.

#### Redningsutstyr

Spesifisering av redningsutstyret som eventuelt fins ombord i luftfartøyet.

##### Nødradio

* UHF 243,0&nbsp;MHz
* VHF 121,5&nbsp;MHz
* ELBA

##### Overlevelsesutstyr

* Polarforhold
* Ørkenforhold
* Maritime forhold
* Jungelforhold

##### Redningsvester

* Redningsvester med lys
* Selvlysende redningsvester
* Redningsvester med radio

##### Livbåter

Beskrivelse av livbåter ombord:
* Kapasitet
* Farge
* Om livbåten er heldekkende eller ikke

##### Luftfartøyets utseende

* Farge
* Merking

##### Tilleggsinformasjon

*Informasjon om redningsutstyret som ikke dekkes av punktene ovenfor

##### Fartøysjef

* Navn på fartøysjef og telefonnummer